## Educació publica el calendari d’admissió i matrícula de Formació Professional per al curs 2025-2026 en la Comunitat Valenciana

*** La presentació de sol·licituds per a FP Bàsica, Grau Mitjà o Superior i cursos d’especialització serà del 23 de maig al 2 de juny
* En FP Bàsica de segona oportunitat i programes formatius de qualificació bàsica les sol·licituds es presentaran del 3 al 9 de juliol**

La Conselleria d’Educació, Cultura, Universitats i Ocupació ha publicat en el *Diari Oficial de la Generalitat Valenciana* (DOGV) d’este dimecres el calendari d’admissió i matrícula de Formació Professional de Grau Bàsic, Mitjà i Superior, cursos d’especialització i programes formatius de qualificació bàsica per al curs 2025-2026.

La presentació de sol·licituds per a FP Bàsica, Grau Mitjà o Superior i cursos d’especialització serà del 23 de maig al 2 de juny. En FP Bàsica de segona oportunitat (grau bàsic dirigits a persones beneficiàries del Pla d’ocupació juvenil) i en els programes formatius de qualificació bàsica les sol·licituds es presentaran del 3 al 9 de juliol.

La presentació de sol·licituds per a l’admissió en ensenyances de Formació Professional en qualsevol nivell es farà de manera telemàtica a través de la web adminova.gva.es.

Les llistes provisionals d’admissió es publicaran el 3 de juliol per a FP bàsica, 8 de juliol per a Grau Mitjà o Superior i cursos d’especialització, i 21 de juliol per a FP Bàsica de segona oportunitat i programes formatius de qualificació bàsica.

Per la seua part, les llistes definitives es publicaran el 10 de juliol per a FP Bàsica; 23 de juliol per a Grau Mitjà o Superior i cursos d’especialització; i 28 de juliol per a FP Bàsica de segona oportunitat i programes formatius de qualificació bàsica.

El procés de matrícula es realitzarà amb les dates següents: 11 al 17 de juliol per a FP Bàsica; 24 al 30 de juliol per a grau mitjà o superior (24 al 28 de juliol per a matrícula en línia); del 3 al 8 de setembre per a cursos d’especialització; del 29 al 31 de juliol per a FP Bàsica de segona oportunitat; i programes formatius de qualificació bàsica.

Es pot consultar [ací](https://dogv.gva.es/datos/2025/04/16/pdf/2025_11882_es.pdf) el calendari amb totes les dates del procés d’admissió i matriculació de Formació Professional per al curs 2025-2026.

Fecha: 16/04/2025